als_Latn dik_Latn sag_Latn
Policia e Kosovës përmes një njoftimi për medie ka bërë të ditur se të paktën gjashtë fëmijë janë bërë pjesë e lojës së rrezikshme ‘Balena Blue’.
Policia njofton se gjashtë raste janë paraqitur në rajonin e Prishtinës ndërsa ekziston mundësia që numri i fëmijëve që janë bërë pjesë e kësaj loje të jetë më i madh.
“Vetëm gjatë ditës së sotme janë lajmëruar gjashtë raste në kuadër të stacioneve policore të Drejtorisë Rajonale të Policisë në Prishtinë, ku mund të ketë edhe raste te tjera te pa raportuara”, thuhet në njoftimin e policisë.
Policia ka njoftuar se njëri nga rastet e lajmëruar sot ka të bëjë edhe më gërvishje në dorë, përderisa viktima ka konfirmuar se ka edhe fëmijë të tjerë që e luajnë këtë lojë.
“Sipas informacioneve dhe verifikimeve të para njëri nga rastet ka të bëjë edhe me gërvishtje të dorës, ku viktima e këtij rasti ka deklaruar se njeh edhe fëmijë tjerë që kanë njohuri për këtë lojë, apo edhe të jenë duke luajtur këtë lojë”.
“Me qëllim të trajtimit dhe parandalimit të rasteve të tilla apo të ndonjë fatkeqësie, Policia e Kosovës apelon tek të gjithë prindërit dhe personat përgjegjës që të kenë një kujdes dhe kontroll më të shtuar ndaj fëmijëve gjatë përdorimit të internetit apo rrjeteve sociale”, thuhet në njoftimin e Policisë së Kosovës./Insajderi.com
als_Latn als_Latn als_Latn als_Latn als_Latn als_Latn